བཟའ་བཏུང་ནི་རང་བྱུང་གི་རི་དྭགས་དང་སྤྱི་ཚོགས་ཀྱི་མི་གཉིས་བར་གྱི་ཐུན་མོང་གི་དགོས་མཁོ་ཡིན་ལ།མཚུངས་པར་བརྗོད་བྱེད་ཀྱི་ཁྱད་ཆོས་ཤིག་ཏུ་བརྩིས་ཀྱང་ཆོགཡིན་ཡང་བཟའ་བཏུང་གི་ཆེད་དུ་ཡུལ་མི་ཚོ་ལ་ཕོག་ཐུག་བཏང་བས།སྙན་ངག་པ་སྤྱང་ཀི་ཞིག་གི་བརྟུལ་ཞུགས་མ་བཟུང་ཐབས་མེད་གྱུར་ནས་བདག་ཉིད་ཀྱི་རྫ་སྟོང་ལུང་སྟོང་ལ་གྱར་བ་ཡིན།བཟའ་བཏུང་ཞེས་པ་ཁ་རྒྱབ་ཙམ་ལ་གོ་བ་མིན་པར་བསམ་བློའི་རྒྱགས་ཕྱེ་ལ་འཇོག་དགོས།མིའི་གཉུག་མའི་སེམས་སུ་བཟའ་བཏུང་ནི་ཡོད་ཚད་ཀྱི་རྟེན་ལྟ་བུར་ངོས་འཛིན་ཡང་།ཕྱིས་སུ་སྤྱི་ཚོགས་འཕེལ་རྒྱས་ཀྱི་དབང་གིས་སྨྲ་ཤེས་ཤིང་དོན་གོ་བའི་མི་ཡི་མཚན་གཞིར་རིག་གནས་འགོད་པ་ཡིན་པས།སྙན་ངག་འདིར་བཟའ་བཏུང་ནི་གབ་དོན་ཀྱི་ཐ་སྙད་དེཡུལ་འདིར་བསམ་བློ་རྒྱང་རིང་གཏོང་དགོསན་ཡུལ་འདིའི་ད་ཡོད་ཀྱི་གོམས་ལུགས་ཁ་ཤས་དང་འགལ་བའི་སྐབས་ཡང་སྲིད་དོ།